Publication: Magyar Közlöny
Issue: MK-2004-195 (Year: 2004, Number: 195)
Era: 2004-2010
Section: elektronikus fizetési eszközökrõl szóló 232/2001. (XII. 10.) Korm. rendelet 2. § (1) bekezdés b) pontja szerint
Paragraph Index: 934

01. tábla: A kibocsátott kártyák száma és jellemzõi kártyafajtánkénti bontásban Az adatszolgáltató által kibocsátott és a beszámolási idõszak utolsó munkanapján (a félév utolsó munkanapja) forgalomban lévõ bankkártyák darabszámát (k) kell feltüntetni, függetlenül attól, hogy milyen gyakran használják azokat. A lejárt, valamint a kibocsátó által letiltott vagy visszavont kártyák nem tartoznak ide. A bankkártyák darabszámát az e rendelet 3. számú melléklet 4.10.4. pontja szerinti, az MNB honlapján közzétett technikai segédlet (Kódlista a bankkártya Statisztikák törzsadatairól) szerinti bontásban (a-b), a kártya jellemzõinek megjelölésével (c-j) kell megadni. A kártya jellemzõk kódszámai az e rendelet 3. számú melléklet 4.10.2. pontja szerinti, az MNB honlapján közzétett technikai segédletben (Kódlista a P27-es adatszolgáltatáshoz) találhatók. Amennyiben a táblán nem szerepel a bank által kibocsátott kártya kódja, az MNB Statisztikai fõosztályától kell új kódot kérni. Változás 2005-tõl: - a debit kártyákon belül a hitelkerethez kapcsolódó debit kártyákat külön sorban kell szerepeltetni, az e rendelet 3. számú melléklet 4.10.2. pontja szerinti, az MNB honlapján közzétett technikai segédletben (Kódlista a P27-es adatszolgáltatáshoz) feltüntetett kódszámmal; - új jellemzõként a "j" oszlopban jelölni kell, ha elektronikus pénz funkcióval bõvített a kártya, azaz elektronikus pénztárcaként is mûködik, függetlenül attól, hogy a jelentés napján tárol-e elektronikus értékeket vagy sem. Ugyanaz a kódszám többször is szerepelhet, amennyiben a (c-j) oszlopokban feltüntetett jellemzõk ugyanazon kódszámhoz tartozóan különbözõek. Például: a Mastercard standard kártya (kódja 1 11) szerepelhet lakossági kártyaként, business kártyaként, debit kártyaként, credit kártyaként, esetleg co-branded kártyaként, attól függõen, hogy hány fajtát bocsát ki a jelentést tevõ bank.

Source: https://magyarkozlony.hu/hivatalos-lapok/7eda1a9307307eb6bdcb23e0cb3bb1e8f8774e33/dokumentumok/2ebf26008302298fc9612941c1a2111c05a7b224/letoltes